Infoboks

VAR vil i 3F Superligaen kun blive brugt i hver tredje kamp i gennemsnit, fastslår formand for dommerudvalget i DBU, Michael Johansen.

I næste sæson bliver VAR efter planen indført i 3F Superligaen, men de danske fodboldaktører skal ikke være nervøse for, at der går internationale tilstande i den.

Formand for dommerudvalget i DBU, Michael Johansen, fastslår i hvert fald over for Politiken, at VAR kun vil komme i brug i hver tredje Superliga-kamp i gennemsnit.

- Gennemsnitligt kommer VAR kun til at blande sig med et gennemsyn på banen i hver tredje kamp, og det fylder 25 sekunder per opgør, siger Johansen ifølge Ritzau til Politiken.

Michael Johansen vil blandt andet undgå, at der bruges lang tid på offside-situationer, og de vil derfor træne dommerne i kun at bryde ind, hvis der sker en åbenlys fejl.

- Når man som VAR-dommer bruger to minutter på at fedte med tv-billeder for at finde en mulig offside på tre millimeter, bliver det til grin. Det bliver latterligt, for der er for mange usikkerheder, siger Johansen til Politiken.

Læs hele historien om VAR i Politiken her.